SARL-NUUS - SONDAG 06 MAART 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik. 


STIL SLEUTELS 


Dit is met leedwese dat die afsterwe van twee radio amateurs aangekondig moet 
word. 


Die sleutel van Bernardus van Heerden, ZR3BVH, het op 20 Februarie 2011 stil 
geword. Ons betuig ons innige meegevoel aan sy familie en vriende. 


Die sleutel van Dennis Shannon, ZS6JDS, het om (05:00 op 23 Februarie 2011 stil 
geword. Dennis was geruime tyd siek gewees. Ons betuig ons innige meegevoel 
aan sy vrou Carol, familie en vriende. 


(POUSE) 

In die nuus vandag; 

DIE KSUT GAAN n SENDER VIR n VK-SATELLIET BOU 
SARL-RAAD VERGADER HIERDIE WEEK 


VK-RADIOAMATEUR, LID VAN RAYNET, VERKRY FONDSE VIR DIE 
BESTUDERING VAN DIGITALE EMCOMM-STELSELS VIR GEBRUIK IN 
ANDER DIENSTE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DIE KSUT GAAN n SENDER VIR n VK-SATELLIET BOU 


Die Kaap Skiereilandse Universiteit van Tegnologie (KSUT) KSUT genader 
is deur die VK uitgenooi om n S-band-sender te bou vir die eerste satelliet 
wat in Desember 2011 deur die VK se Ruimte-agentskap gelanseer gaan 
word. “UKubel” is n opwindende innoverende samewerking tussen die VK se 
Ruimteagentskap, industrie en akademici en word beskou as die voorloper van 
n volle VK-“CubeSat program. 


Die Universiteit van Strathclyde, wat die projek ko-ordineer, het KSUT genader 
om die sender te bou. n Soortgelyke eenheid word reeds deur KSUT vir sy eie 
3U-CubeSat gebou. 


Kan Suid-Afrika sy eie satellietslanseringsfasiliteit bou? 


Naledi Pandor, die Minister van Wetenskap en Tegnologie, het tydens die 
SANSA-lansering gesê dat Suid-Afrika die satellietlanseringsfasiliteit, wat 
jare gelede vir die 'Greensat -projek gebou is, uit die motbolle gaan haal 
en dit gaan ontwikkel in n hedendaagse lanseringsfasiliteit. Dit is egter n 
langtermynprojek. Nou het n entrepreneur, Mark Comninos, n maatskappy, 
Marcom Aeronautics and Space, op die been gebring met die uitsluitlike doel 
om n tweestadium, opofferbare, lanseringstuig op die mark te bring, die 
“OHEETAH-1 CSLV”. Die idee is om Suid-Afrika se afhanklikheid van buite- 
landse lanseringsdienste te verminder en lanseringsdienste aan die wêreldwye 
satellietindustrie te bied. 


Mark sal een van die hoofsprekers by SA AMSAT se ruimtesimposium op 2 
April 2011 by Vodaworld wees. Van die ander sprekers sal wees: Dr Sandile Ma- 
linga die HUB van SANSA en die twee leiers van SA AMSAT se Cubesatprojek, 
John Willescroft en Hannes Coetzee, sowel as Dr. L. J. du Toit van EMSS An- 
tennas, die maatskappy wat verantwoordelik is vir die ontwikkeling, produksie, 
indiensstelling en fabrieksondersteuning van die KAT-7 ontvangers. Vir beson- 
derhede en om te bespreek, besoek www.amsatsa.org.za. Maak gebruik van die 
korting aangebied vir vroeë bespreking. Spesiale tariewe geld ook vir lede van 
die SARL en SA AMSAT. 


SARL-RAAD VERGADER HIERDIE WEEK 


Die Raad van die SARL vergader hierdie week vir die jaarlikse strategiesessie 
om vir die jaar wat voorlê te beplan. Dit is die enigste keer dat raadslede 
van aangesig tot aangesig saamkom aangesien alle ander raadsvergaderings per 
telekonferensie plaasvind. Die resultate van die vergadering en planne vir die 
volgende jaar word as deel van die jaarverslag tydens die eerskomende AJV 
voorgelê. Dit sal ook aanlyn teen die tyd van die Algemene Jaarvergadering 
beskikbaar wees. 


n VK-RADIOAMATEUR, LID VAN RAYNET, VERKRY FONDSE VIR DIE 
BESTUDERING VAN DIGITALE EMCOMM-STELSELS VIR GEBRUIK IN 
ANDER DIENSTE 


Aan n lid van die Verenigde Koninkryk se noodnetwerk van radioamateurs daar, 
RAYNET, is befondsing vir twee maande beskikbaar gestel om na te vors hoe 
daardie groep data ten beste kan gebruik om polisie- en ander dienste van hulp 
te wees. 


Howard Winter, G1BYY, n lid van Mid-Herts RAYNET, het in November by 
die skema van Vodafone World of Difference aansoek gedoen. Volgens RSGB 
News sal Winter twee maande bestee aan sy eie ondersoek en eksperimentering 
en om data oor werk wat alreeds deur RAYNET-groepe gedoen is byeen te 
bring en ondervinding van lede wat met data ge-eksperimenteer het, te vergelyk. 
Hy sal dan dokumentasie opstel wat nasionaal aan groepe van alle affiliasies 
beskikbaar sal wees. 


n Stygende vraag van noodreaksiedienste wat van RAYNET gebruik maak om 
datakoppelings te voorsien, het daartoe gelei dat verskeie groepe met verskil 
lende digitale datastelsels eksperimenteer. RAYNET-lede gebruik nou APRS 
om voertuie mee te volg wat in afgeleë gebiede op insidente reageer, foto s van 
die plek van n noodgeval en datalêers na hulle beheersentrums versend. 


BHE-AKTIWITEIT AAN DIE TOENEEM 


Verskeie radioamateurs in en om Johannesburg en Kaapstad het begin om met 
ESB op 2 meter te eksperimenteer. Onlangs het hulle besluit om ook 144,200 
MHGZ as landswye roepfrekwensie te gebruik. Hierdie frekwensie is al jare deur 
stasie in Afdelings 2 en 5 gebruik en baie kontakte is d.m.v. ESB bewerkstellig. 
Indien u slegs oor FM beskik, probeer dan 144,400 MHz, die FM-DX-kanaal. 
Baie langafstandkontakte is reeds op hierdie frekwensie behaal, van die ooskus 
van die RSA na Réunion eiland op beide FM en ESB en oorland van Richards- 
baai na Port Elizabeth. Amateurs in Port Elizabeth moniteer hierdie FM-kanaal 
tussen 19:30 en 20:00 SAT vir stasies in Mosselbaai en Oos-Londen. Om 20:00 
verander hulle frekwensie na 144,200 MHz ESB vir die langer afstande na Du 
ban en vêrder aan. 


Soortgelyk is daar n oplewing in die 6 m-band. n Hele aantal stasies het weer in 
Kaapstad, Johannesburg, Durban en Port Elizabeth aktief geraak met gebruik 
van 50,200 MHz ESB. 


Om die beste resultate met BHF op lang afstande te behaal, moet van ongeveer 
100 W en n horisontaal gepolariseerde Yagi-tipe antenna en n lae ruis voorver- 
sterker gebruik gemaak word. 


KOMPETISIENUUS 


Sondag 6 Maart 2011 dit is vanmiddag vind die SARL Hamnet 40 m Ges- 
imuleerde Noodkommunikasiekompetisie plaas. Hierdie ESB-kompetisie is oop 
vir alle radioamateurs in Suid-Afrika, Namibië, Botswana, Zimbabwe, Swazi- 
land, Mosambiek, Lesotho, Marioneiland en Suid-Afrikaanse Antarktika. Slegs 
kontakte met hierdie gebiede sal tel. Die kompetisie is vanaf 12:00 tot 14:00 UTC 
op die lug met deelname as `n enkeloperateur mobiel, enkeloperateur draagbaar, 
enkeloperateur basisstasie of `n multi-operateur draagbaar. 


Saterdag 12 Maart 2011 vind die SARL Maart Malligheid JD-naelloop plaas. 
Hierdie naelloop herdenk Internasionale Vrouedag op 8 Maart tussen radioama- 
teurs in Suider Afrika. Roep “YL Sprint.” Die naelloop is vanaf 09:00 tot 10:00 
UTC op die lug en 'n RS$-verslag en YL of OM word uitgeruil. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak middelmatig 
is. Nuwe sonvlekke is besig om hulle verskyning op verskeie plekke op die son 
te maak. Tans is sonvlek 1 164 in die Noorde en sonvlek 1 166 in die Ooste 
die grootste. `n Nuwe sonvlek wat tussen hulle gevorm het is as sonvlek 1 167 


gedoop. Die effektiewe sonvlektelling sal vandeesweek na verwagting ongeveer 
65 wees. 


15 m is die beste keuse vir DX gevolg deur 20 m. Smiddae en tot na die son gesak 
het gaan die toestande na Indië goed wees. Smiddae gaan toestande eers op 15 
m en dan later op 20 m na, Europa toe goed wees. Kontakte met Australië is na 
sonsondergang op 20 m moontlik. Kontakte met die VSA is op 15 m gedurende 
die aand moontlik. 15 en veral 20 m-openinge na Brasilië en Suid-Amerika is 
smiddae moontlik. Met die goeie 15 en 20 m-openinge gaan 17 m vol verrassings 
wees. Met die verhoogde sonaktiwiteit kan 10 m gedurende die middel van die 
dag ook bydra tot die pret. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 80 m is op sy beste vroeg soggens en laat smiddae 
en ook oor korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


6 Maart Vanmiddag, SARL-Hamnet 40 Meter Gesimuleerde Noodkompetisie 
vanaf 12:00 tot 14:00 UTC op die lug. 12 Maart - SARL Maart Malligheid JD- 
naelloop van 09:00 tot 10:00 UTC. 19 Maart - RTA, Kursus oor programmering 
in Windows in Kaapstad, besoek www.sarl.org.za om te bespreek. 25 Maart - 
SAiSAT Inligtingsessie by die NARS. 2 April - SA AMSAT se Ruimtesimpo- 
sium by Vodaworld, bespreek nou by www.amsatsa.org.za. 15-16 April SARL 
Nasionale Konvensie te Vaal Universiteit vir Tegnologie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin die Suid-Afrikaanse Radioliga wat deur George, 
ZSONE, saamgestel is. 


Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp. 


